“กรุงศรี คอนซูมเมอร์” คว้ารางวัล “Enterprise Innovation Awards”
"กรุงศรี คอนซูมเมอร์" คว้ารางวัล “Enterprise Innovation Awards” ภายในงาน Asia IoT Business Platform (AIBP) ครั้งที่ 24 ที่จัดขึ้นเมื่อเร็วๆ นี้ ที่โรงแรมอินเตอร์คอนติเนนตัล
15 ส.ค. 2561

นางอัญชีรา ชุมชัยเวทย์ (ซ้าย) ผู้อำนวยการอาวุโส แผนกยุทธศาสตร์ด้านการวิเคราะห์ข้อมูลลูกค้าเชิงลึก และนางทิพยวัณย์ ตริยาวธัญญู (ขวา) ผู้อำนวยการอาวุโส, ผู้บริหารกลุ่ม Data Science และ Big Data Infrastructure เป็นตัวแทนกรุงศรี คอนซูมเมอร์ ผู้นำในธุรกิจบัตรเครดิตและสินเชื่อส่วนบุคคล รับมอบรางวัล “Enterprise Innovation Awards” ต่อเนื่องเป็นปีที่สอง ภายในงาน Asia IoT Business Platform (AIBP) ครั้งที่ 24 ที่จัดขึ้นเมื่อเร็วๆ นี้ ที่โรงแรมอินเตอร์คอนติเนนตัล
อนึ่ง จากความสำเร็จของโครงการ “Recommender System Suite” ที่นำเทคโนโลยีด้านการระบุตำแหน่งของผู้ส่งข้อมูลและการวิเคราะห์ข้อมูลขนาดใหญ่ มาช่วยนำเสนอโปรโมชั่นส่งเสริมการตลาดให้ตรงกับความต้องการที่แท้จริงของลูกค้าในเวลาที่เหมาะสม ตอกย้ำความเป็นองค์กรแห่งนวัตกรรมของกรุงศรี คอนซูมเมอร์